CELEX: 32014D0777
Language: el
Date: 2014-11-05 00:00:00
Title: 2014/777/ΕΕ: Εκτελεστική απόφαση της Επιτροπής, της 5ης Νοεμβρίου 2014 , σχετικά με τη μεταφορά των αλιευτικών δυνατοτήτων από την κατηγορία 8 στην κατηγορία 7 και την ανακατανομή τους στα κράτη μέλη στην ΑΟΖ της Μαυριτανίας

8.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/24
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Νοεμβρίου 2014
   σχετικά με τη μεταφορά των αλιευτικών δυνατοτήτων από την κατηγορία 8 στην κατηγορία 7 και την ανακατανομή τους στα κράτη μέλη στην ΑΟΖ της Μαυριτανίας
   
      (2014/777/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1006/2008 του Συμβουλίου, της 29ης Σεπτεμβρίου 2008, σχετικά με τις άδειες αλιείας κοινοτικών αλιευτικών σκαφών εκτός των υδάτων της Κοινότητας και για την πρόσβαση σκαφών τρίτων χωρών στα ύδατα της Κοινότητας (1), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1259/2012 του Συμβουλίου (2) καθορίζει την κατανομή μεταξύ των κρατών μελών των αλιευτικών δυνατοτήτων που εξασφαλίζονται δυνάμει της συμφωνίας αλιευτικής σύμπραξης μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας.
            
         
               (2)
            
            
               Το άρθρο 1 παράγραφος 1 στοιχείο η) ορίζει ότι οι αλιευτικές δυνατότητες στην κατηγορία 8 «Σκάφη πελαγικής αλιείας χωρίς ψυκτικές εγκαταστάσεις», σε περίπτωση μη χρησιμοποίησής τους, μπορούν να μεταφέρονται στην κατηγορία 7 «Μηχανότρατες-ψυγεία πελαγικής αλιείας», σύμφωνα με τη μέθοδο κατανομής της εν λόγω κατηγορίας.
            
         
               (3)
            
            
               Στις 28 Αυγούστου 2014, η Ιρλανδία επιβεβαίωσε στην Επιτροπή ότι δεν θα κάνει πλήρη χρήση των αλιευτικών δυνατοτήτων που της έχουν κατανεμηθεί στην κατηγορία 8.
            
         
               (4)
            
            
               Πληρούνται όλες οι προϋποθέσεις για την ανακατανομή των μη χρησιμοποιημένων αλιευτικών δυνατοτήτων που καθορίζονται στο άρθρο 10 του κανονισμού (ΕΚ) αριθ. 1006/2008, σε συνδυασμό με τις διατάξεις του άρθρο 1 παράγραφος 1 στοιχείο η) του κανονισμού (ΕΕ) αριθ. 1259/2012,
            
         ΑΠΟΦΑΣΙΖΕΙ:
   Άρθρο μόνο
   Οι αλιευτικές δυνατότητες της κατηγορίας 8 και κυρίως τα όρια αλιευμάτων 15 000 τόνων μεταφέρονται και ανακατανέμονται στα ακόλουθα κράτη μέλη σύμφωνα με την κλείδα κατανομής, όπως ορίζεται στο άρθρο 1 παράγραφος 1 στοιχείο ζ) του κανονισμού (ΕΕ) αριθ. 1259/2012 για την κατηγορία 7 για την περίοδο από την 1η Οκτωβρίου 2014 έως τις 15 Δεκεμβρίου 2014, που λήγει το ισχύον πρωτόκολλο.
   
               Γερμανία
            
            
               810 τόνοι
            
         
               Γαλλία
            
            
               169 τόνοι
            
         
               Λετονία
            
            
               3 478 τόνοι
            
         
               Λιθουανία
            
            
               3 719 τόνοι
            
         
               Κάτω Χώρες
            
            
               4 038 τόνοι
            
         
               Πολωνία
            
            
               1 685 τόνοι
            
         
               Ηνωμένο Βασίλειο
            
            
               550 τόνοι
            
         
               Ιρλανδία
            
            
               551 τόνοι
            
         
      Βρυξέλλες, 5 Νοεμβρίου 2014.
      
         
            Για την Επιτροπή,
         
         
            εξ ονόματος του Προέδρου,
         
         Lowri EVANS
         
            Γενική Διευθύντρια Θαλάσσιας Πολιτικής και Αλιείας
         
      
   
   
      (1)  ΕΕ L 286 της 29.10.2008, σ. 33.
   
      (2)  Κανονισμός (ΕΕ) αριθ. 1259/2012 του Συμβουλίου, της 3ης Δεκεμβρίου 2012, για την κατανομή των αλιευτικών δυνατοτήτων βάσει του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται επί δύο έτη στη συμφωνία αλιευτικής σύμπραξης μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας και για την τροποποίηση του κανονισμού (ΕΚ) αριθ. 1801/2006 (ΕΕ L 361 της 31.12.2012, σ. 87).